cyanic-selkie/wikianc huggingface dataset:
Akselerometer
Fysiske prinsipper
Virkningen av gravitasjon og akselerasjon er avhengige av hverandre ifølge ekvivalsensprinsippet. Målingen fra et akselerometer er forskjøvet som følge av lokal gravitasjon. Dette betyr uintuitivt at et akselerometer som hviler på jordas overflate, faktisk vil vise 1g langs den vertikale aksen. For å måle akselerasjon som følge av bare bevegelse, må denne forskyvingen trekkes fra. Langs alle horisontale retninger viser innretningen akselerasjon direkte. Omvendt vil innretningens utdata være null under fritt fall, da akselerasjonen følger tyngdekraften. Dette gjelder også i et romfartøy som er i bane, men ikke i et fall med luftmotstand, der krefter reduserer akselerasjonen til endelig fart er nådd. Først når den endelige farten er nådd, vil akselerometeret vise 1g som vertikal forskyvning.
Molde
Kommunen hører inn under Molde lensmannsdistrikt i Nordmøre og Romsdal politidistrikt, Romsdal domssogn og Frostating lagdømme. Molde dekket tidligere de to prestegjeldene Molde og Bolsøy i Molde domprosti.
Akselerometer
Fysiske prinsipper
I praktisk hensikt om å finne akselerasjonen til objekter i forhold til jorda, som for bruk i et treghetsstyrt navigasjonssystem, vil korreksjonen grunnet gravitasjon langs vertikalaksen normalt bli gjort automatisk. F.eks ved kalibrering ved hvileposison.
Struktur
Moderne akselerometere er ofte små mikro-elektromekaniske systemer og er faktisk de enkleste MEMS-innretningene som finnes. De består stort sett av en frittbærende stang med et lodd (også kjent som seismisk masse) og en type elektronikk for måling av forskyvning. Under påvirkning av tyngdekraft eller akselerasjon blir loddet flyttet fra nøytralposisjonen. Forskyvningen måles analogt eller digitalt.
Molde
Molde var ladested under Trondhjem i 1604, og i 1742 fikk ladestedet kjøpstadsrettigheter. Kjøpstaden dekte opprinnelig det areal som nå er byens sentrum (gårdene Reknes, Moldegård og Fuglset).
Akselerometer
Struktur
En annen type MEMS-basert akselerometer inneholder et lite varmeelement i bunnen av en veldig liten halvkule. Varmeeelementet varmer opp luft, som får halvkulen til å stige. Et termoelement på halvkulen bestemmer hvor den varme lufta treffer halvkula og forskyvningen fra sentrum er en måling for akselerasjon.
Molde
I 1915 og 1952 ble bygrensene justert ved at deler av det omkringliggende Bolsøy herred ble innlemmet i Molde og i 1964 ble de to kommunene slått sammen. Samtidig ble deler av Veøy herred, samt Mordal krets i Nord-Aukra herred innlemmet i Molde. Med dette økte folketallet fra 8 289 til 17 118. I 2020 ble Molde, Nesset og Midsund slått sammen til en storkommune som strekker seg fra Lesja og Sunndal i sør og øst og mot Ålesund i vest.
Akselerometer
Struktur
Enkelakse-, dobbelakse- og trippelaksemodeller eksisterer for å måle akselerasjon som en vektorstørrelse eller i en eller flere komponenter. MEMS-akselerometere er tilgjenglige for et vidt spekter av måleområder. Noen kan måle opp til tusener av g-krefter.
Joinville (Santa Catarina)
Joinville er en kommune i delstaten Santa Catarina i sørregionen av Brasil. Byen ble grunnlagt 9. mars 1851 av tyske, sveitsiske og norske innvandrere.
Molde
Molde by
En person fra byen Molde kalles en moldenser. Molde endret status fra ladested da byen i 1742 ble kjøpstad etter stor motstand fra Bergen og Trondheim.
Bibionoidea
Bibionoidea er en gruppe av mygg som omfatter gruppene hårmygg, markmygg og Hesperinidae. Det er vanlig å regne de to førstnevnte som underfamilier av den samme familien, Bibionidae, men markmygg blir av og til regnet som en familie for seg, Pleciidae. Av disse gruppene er det bare hårmyggene som er funnet i Norge, men det er mulig at vi også har én art av markmygg, Penthetria funebris. Medlemmene av Bibionoidea er middels store til store, kraftig bygde mygg, med brede vinger. Det er stor forskjell mellom kjønnene, hannene har store fasettøyne som dekker nesten hele hodet, disse er mye mindre hos hunnene. Antennene er sylindriske og ganske korte, bortsett fra den lille familien Hesperinidae, som har lange antenner. Larvene lever i bakken, der de stort sett spiser råtnende plantedeler, men noen arter kan også gjøre skade ved å spise planterøtter. Både larvene og de voksne myggene kan være meget tallrike.
Molde
Molde by
Molde er administrasjonssted for Møre og Romsdal fylkeskommune, fylkesmannen i Møre og Romsdal og bispesete for Møre bispedømme. Molde er «veghovedstad» for Midt-Norge ved at Statens vegvesen har sitt regionkontor plassert i byen. Molde er også fylkets største industrikommune målt i antall sysselsatte. Industrien omfatter blant annet Oskar Sylte Mineralvannfabrikk (kjent for sin brus med ananassmak), Brunvoll, Linjebygg Offshore, en avdeling av National Oilwell Varco og annen verkstedindustri, samt Glamox, en stor lysarmaturfabrikk. Her ligger også Høgskolen i Molde, stort sykehus, Aker stadion, Seilet hotell, Romsdalsmuseet og den gamle storgården Moldegård. Molde huser Nord-Makedonias generalkonsulat i Norge og et av Norges topplag i fotball.
Turisttrafikk med cruiseskip begynte med «Ceylon» i 1882.
Geografi
Den tidligere Molde kommune (til og med 2019) dekket 362 km² og hadde 32 466 innbyggere per 1. januar 2020.
Topografi
Etter sammenslåing av Midsund, Molde og Nesset kommuner fra 2020 strekker Molde kommune seg fra Aursjøen til øyen Dryna, kjørt med bil er strekningen omkring 150 km. Kommunens areal er 1503,38 km2
Landskapet består av slake lier som strekker seg fra fjordene og oppover mot skogkledde åser og bare topper.
Øyer
Se mer i kategorien øyer i Molde.
Fjell
Molde kommunes høyeste fjellet er Høgbøra (Kleneggen) med 1 964,4 moh i Eikesdalen. I området vest, øst og sør for Eikesdalen ligger en rekke fjelltopper med høyder mellom 1500 og 1900 moh: Vikesoksa 1 809 moh, Nyheitinden 1 598 moh, Gjuratinden 1 712 moh, Hoemtinden 1 734 moh, Hauduken 1 734 moh, Bruabottmillo 1 829 moh, Trolltinden 1 601 moh, Spikrottinden 1 532 og Slotthøa 1 837 moh. Mellom disse fjellene er det botner, og i disse er det i flere tilfelle evig snø og is. Noen av disse er isbreer, f.eks. Blikskårbreen 1 707 moh.
Mellom Langfjorden og Fannefjorden er fjellet Skåla på 1128 moh høyest. På Romsdalshalvøya er Maifjellet høyest med 808 moh. På Otrøy rager Oppstadhornet høyest med 737 moh. Av fjellene rett nord for Molde sentrum er Tussen høyest med 704 moh.
Se mer i kategorien fjell i Molde kommune.
Geologi
Berggrunnen består hovedsakelig av gneis.
Klima
Molde sentrum har et temperert klima, med laveste middeltemperatur i januar med 0,5 °C og høyeste i august med 13,6 °C. Som på Vestlandet ellers, faller det en del nedbør, i et normalår 1 640 mm. Molde innehar en norsk værrekord, nemlig høyest målte temperatur for oktober med 25,6 °C den 11. oktober 2005. I tillegg ble rekordene for mest intense nedbør målt over 1, 2, 3, 5 og 10 minutter satt i Molde 1. august 1986, men her må tas i betraktning at det er få nedbørsstasjoner som måler nedbørsintensitet automatisk.
Samfunn
Antall innbyggere i kommunen er 0 per.
Tettsteder i Molde kommune
Tettestedet Molde strekker seg som et om lag 10 km langt belte langs nordsiden av Fannefjorden og Moldefjorden, med sentrum rett vest for Moldeelvas utløp.
For tiden definerer Statistisk sentralbyrå syv tettsteder i Molde kommune. Noen tidligere tettsteder, som Mek og Røbekk, er blitt innlemmet i tettstedet Molde, etter hvert som byen har vokst i størrelse, mens Torhaug på Bolsøya forsvant 2013, da Stastistisk Sentralbyrå endret sin avgrensingsmetode for tettsteder. Følgende liste gir en oversikt over tettsteder i Molde kommune med areal og folketall per 1. januar.
Religion og livssyn
Moldes befolkning er overveiende luthersk. I den norske kirke er Molde kommune inndelt i sogn: Molde, Bolsøy, Veøy, Røvik, Kleive og Sekken. Møre bispedømme ble opprettet i 1983 med sete i Molde.
Fra gammelt av lå Molde i Veøy prestegjeld inntil reskript av 18. november 1740 skilte ut sognene Bolsøy, Molde og Kleive til det nye Bolsøy prestegjeld. Molde med Reknes hospitals kirke ble utskilt derfra som eget prestegjeld i 1858.
Det er også organiserte menigheter for adventister, katolikker, metodister, pinsevenner, Brunstad Christian Church og Jehovas vitner. Frelsesarmeen, hvis medlemmer ikke nødvendigvis er tilknyttet Den norske kirke, har et korps i Molde.
I 1934 opprettet den katolske søsterkongregasjonen St. Carolus Borromeussøstrene et katolsk sykehus i Molde, St. Carolus sykehus. I andre verdenskrig brant store deler av Molde etter bombingen, men St. Carolus ble spart. I de første etterkrigsårene ble sengeplassene ved Carolus brukt som fødestue betjent av byens jordmødre. Sykehuset ble avviklet i 1965, og i 1968 kjøpt av fylket, som drev det som en avdeling av Fylkessykehuset i Molde frem til midten av 1990-årene.
Human-Etisk Forbund har lenge hatt eget lokallag i Molde.
Skoler
Molde videregående skole er en studieforberedende skole med utdanningsprogrammene studiespesialisering; studiespesialisering med toppidrett; musikk, dans og drama (inkludert Landslinje for jazz); kunst, design og arkitektur; innovasjon og ledelse; og påbygging til generell studiespesialisering for elever med yrkeskompetanse. Romsdal videregående skole er en av Møre og Romsdals største skoler med over 800 elever fordelt på ni utdanningsprogram. Tøndergård skole er en forsterket barne-, ungdoms- og videregående skole.
Media
Lokalradiostasjonene 1 FM og Radio PS sender fra byen, og NRK Møre og Romsdal har lokalkontor i Molde. Den lokale TV-stasjonen TV Romsdal startet i 1990, men stoppet sine sendinger i april 1998. Konsesjonen ble senere tildelt TV Nordmøre, som i anledningen skiftet navn til TV Nordvest.
Kommunikasjon
Molde lufthavn, Årø ligger 5 kilometer øst for byen. Fra flyplassen er det ruter til større norske byer.
Molde er havn for daglige hurtigruteanløp. En rekke cruiseskip anløper også byen hver sommer.
Vei og fergetrafikk
E39, hovedveien fra Trondheim til Stavanger, går gjennom Molde langs Fannestranda fra øst og nord og fortsetter mot sør ved fergen Molde – Vestnes, et av landets travleste fergesamband. Fylkesvei 64 forbinder byen med Åndalsnes, endestasjon for Raumabanen, samt E136 i sør, og med Hustadvika (kommune) og Averøy i nord. Øykommunene i vest er forbundet til Molde med fylkesvei 662.
Fram Ekspress er navnet på langrutene og ekspressbussrutene mellom byene i Møre og Romsdal. Fra Molde trafikkeres ekspressbussruter til Åndalsnes i korrespondanse med jernbanen. Til Kristiansund og videre til Trondheim og til Ålesund kjøres også ekspressbuss.
Norges første bussrute
Aarø Automobilselskap stod bak det som regnes som den første ordinære bilrute (buss) i Norge, den 12. mai 1908. Den ble kjørt fra Molde over Fursetfjellet til Batnfjordsøra. Det er i grunnen litt underlig at den første norske bussrute ble opprettet nettopp på denne strekningen, og ikke der det var større befolkningstetthet. Årsaken var at veistrekningen var både en del av hovedveien og den raskeste måten å reise mellom amtshovedstaden Molde til Kristiania. Den gikk til Batnfjordsøra med rutebil, videre til Kristiansund og Trondheim med dampbåt, så med jernbaneforbindelse gjennom Østerdalen, på Rørosbanen, til Kristiania. Til å begynne med var de fleste passasjerene turister.
Offentlig administrasjon mm
Med fylkesadministrasjon for Møre og Romsdal, et sykehus – byens største arbeidsplass – høgskole og en del statlige organer lokalisert til byen ligger andelen ansatte i offentlig forvaltning noe høyere enn landsgjennomsnittet og en del høyere enn gjennomsnittet for Møre og Romsdal.
Industri
Til tross for dette er Molde den største industribyen i Møre og Romsdal, både i andel av arbeidsstokken og antall sysselsatte i denne næringen. Flaggskipet i Moldes industrivirksomhet er lysarmatur- og varmeprodusenten Glamox, som har hovedkontor og en stor fabrikk i kommunen. Videre kan nevnes hovedkontoret og thrusterfabrikken for Brunvoll-konsernet, en avdeling av kranprodusenten National Oilwell Varco, propellfabrikken Oshaug Metall, en avdeling av Eltel Networks og dets tidligere datterselskap Linjebygg Offshore, dessuten landets største produsent av skap til lastebiler, Bussbygg. Tidligere hadde både Molde og Romsdal en omfattende konfeksjonsindustri, i Molde er det nå kun én konfeksjonsfabrikk igjen.
Handel og servise
Handel og tjenesteyting utgjør naturlig nok også en viktig næringsvei i Molde, blant annet finnes en rekke mindre, og noen større, IT-bedrifter i byen, noe som har sammenheng med nærheten til Høgskolen i Molde.
Landbruk og skogbruk
Molde er etter sammenslåingen med tidligere Bolsøy kommune ved siden av en bykommune også en landkommune. Kommunen har (2003) 80 gårdsbruk i drift med et jordbruksareal på knapt 15 000 dekar, i tillegg til 200 000 dekar produktiv skogsmark, hvorav man årlig tar ut 10 000 m³ skog.
Turisme
Fra Varden er det utsikt mot det såkalte Moldepanoramaet som teller 222 tinder, og 1890-årenes idyll med små hus og store, bugnende hager, gav Molde tilnavnet «Rosenes by». Byen var allerede da sterkt preget av turisme i sommermånedene. På denne tiden var Molde blant de aller fremste fjordturiststedene i landet og et internasjonalt kjent turistmål. Mest bemerket i byen var dog de årlige besøkene til tyske keiser Wilhelm 2. fra slutten av 1800-tallet og frem til første verdenskrig. Keiseren ferierte årlig i de norske fjordene, og turene ble alltid avsluttet med et lengre opphold i Molde.
De mest besøkte turistattraksjonene inkluderer Aker stadion, Molde domkirke, rådhuset med statuen Rosepiken, Reknesparken og Romsdalsmuseet, Kongebjørka med Fredslunden, Hjertøya og ikke minst utsiktspunktet Varden. I tillegg nyter Molde som turistby godt av nærliggende turistattraksjoner som Trollstigen, Trollveggen, Atlanterhavsvegen, Raumabanen, Ergan kystfort, flere helleristninger samt de fraflyttede fiskeværene Bjørnsund og Håholmen.
Moldes historie
Veøya ligger strategisk plassert som et knutepunkt for båttrafikken i vikingtiden. Vikingskipene gikk sjelden over Hustadvika, men gikk heller en indre led inn Romsdalsfjorden og videre inn til dagens Åndalsnes dersom man skulle til Østlandet eller inn Langfjorden dersom man skulle videre nordover mot Nidaros. Midt i dette skjæringspunktet ligger Veøya, og plasseringen førte til at det oppstod der en kaupang, Romsdals første tettsted, et økonomisk, administrativt og religiøst sentrum. Veøya var sannsynligvis hovedsetet til Ragnvald Mørejarl.
Fiskeværet Bud ved Hustadvika var en stund det største tettstedet mellom Trondhjem og Bjørgvin. Dette nøt også det som til slutt skulle bli by godt av. Mellom storgårdene Molde og Reknes vokste nemlig havnen Moldefjæra opp, for det meste basert på handel med trelast til Holland samt sild. I 1604 var Molde ladested under Trondhjem. Da Danmark-Norge på 1600-tallet avløste lensordningen med den nye amtsordningen, ble Molde residens for amtmannen i Romsdals amt under Trondhjems stiftamt, og grunnlaget for Molde som administrasjonsby ble lagt. I 1705 ble Moldegård amtmannsbolig.
Til protester fra både Bergen og Trondhjem ble byen tildelt fulle handelsrettigheter av kong Kristian 6., og ble kjøpstad 29. juni 1742.
Langs Fannestrandsvegen øst for byen ble på 1800-tallet plantet en alle 10 km østover slik at byen fikk en uvanlig pen innfartsvei. Langs Fannestranden ble det anlagt store landsteder for kjøpmenn (særlig fra Kristiansund) og embetsmenn, blant annet Kviltorp, Retiro, Lergrovik og Nøisomhed.
21. og 22. januar 1916 brant 225 bygninger og en rekke hageanlegg i en bybrann på østsiden av Moldeelva. Området ble bygd opp igjen i mur, men siden de økonomiske tidene ikke var de beste, tok det sin tid. Dette satte Molde noe tilbake som turistby, selv om mesteparten av byen ble berget. I 1919 brant Grand Hotel på samme side av byen, og ble aldri gjenoppbygd.
Molde ble angrepet fra fly 17. april 1940. Regjeringen kom til Molde 23. april etter å oppholdt seg på Stuguflåten, øverst i Romsdalen. I Molde oppholdt statsrådene seg på villa «Knausen», mens kongen og kronprinsen oppholdt seg på Glomstua, og overkommandoen med Otto Ruge i spissen holdt til litt utenfor byen. I Molde var det også franske og britiske sendemenn. Disse siste dagene i april var Molde fungerende hovedstad for Norge. Under et bombeangrep mot Molde 28. april søkte kongen og kronprinsen ly i et skogholt ved byen, og det kjente bildet ved «Kongebjørka» ble tatt da.
Etter andre verdenskrig har byen blitt utvidet flere ganger ved sammenslåing med nabokommuner.
Museer
Romsdalsmuseet er regionsmuseeum for Romsdal. I Molde er den nye museumsbygningen, kalt Krona, med fast utstilling, administrasjon, verksteder og magasin. Museet ble grunnlagt 1912 og ble snart et betydelig friluftsmuseum; den første bygningen ble kjøpt inn i 1914 og flyttet til Reknes-området ovenfor Molde sentrum. I 2016 var samlingen på mer enn 100 bygninger, de eldste fra 1100-tallet.
Til museet hører også Romsdalsarkivet med bibliotek og digitalisert fotosamling. Romsdalsmuseets Leikarring er en danse- og folkemusikkgruppe som ble til i 1928. Museet lager også bunader basert på lokale folkedrakter. Museet har en Schwitters-avdeling. Kurt Schwitters (1887–1948) var en tysk maler, billedhugger og dikter, og bodde på Hjertøya utenfor Molde fra 1932 til 39.
Museumsområdet er arena for årlige festivaler.
Festivalby og friby
Molde som kulturby markerer seg sterkest gjennom de årlige, internasjonale festivalene Moldejazz og Bjørnsonfestivalen, men også gjennom å være vertskap for Møre og Romsdal regionteater, Teatret Vårt. Molde har siden 2005 vært friby for forfulgte forfattere; Gilles Dossou-Gouin var første forfatter ut. Siden 2003 har byen vært hovedsete for Bjørnstjerne Bjørnson-Akademiet.
Ellers arrangeres årlig en rekke mindre festivaler, blant annet en bluesfestival, en vannsportfestival, Kirkefestuka og Byfest med Molde Metalfestival og MetaMolde med sin årlige konsert med Trondheim Symfoniorkester som flaggskip.
Musikere og forfattere med tilknytning til byen
Molde har også historisk hatt en viss kulturell innflytelse. Tre av de fire store norske forfatterne har tilknytninger til byen. Bjørnstjerne Bjørnson gikk på skole der, Alexander Kielland residerte i Molde som amtmann for Romsdals amt, og Henrik Ibsen besøkte flere ganger Moldegård, hvor han skrev Rosmersholm, hvis modell er nettopp Moldegård. Andre kjente forfattere med sterke bånd til byen inkluderer Nini Roll Anker, Knut Ødegård, Edvard Hoem og Jo Nesbø.
Musikalsk er det særlig popgruppen Di Derre og Stockholm-baserte Ane Brun som utmerker seg, men også gruppen D'Sound har en viss knytning til byen gjennom bassist Jonny Sjo. I tillegg har byen også fostret tradjazzbandet Dixi som har gjort stor suksess i Europa. Rockegruppen Thunderbolt har også to medlemmer fra Molde, begge fra den tidligere Molde-gruppen Lash Out.
Kulturscener
For ungdom arrangeres det små konserter på Huset ungdomsklubb, blant annet Huset Rock rundt to ganger i året. Her spiller ungdommer fra byen og distriktet for et mindre publikum. Det blir også arrangert konserter på den kristne ungdomsklubben SubUrban.
Blant de mest brukte kulturscenene i Molde er Bjørnsonhuset, Plassen, Molde kulturhus, Forum (med lokaler for blant annet Teatret Vårt og Bjørnsonfestivalen), Aulaen i Molde kulturskole, Reknes ungdomshus, Alexandrakjelleren, Molde domkirke, Romsdalsmuseet og SubUrban (tidligere Tapperiet). Tidligere har Molde kino og jazzklubben Hot Hat (som nå er en del av restauranten Rød) blitt mye brukt, særlig under Moldejazz. Kulturhuset Plassen ble åpnet i 2012 og er base for Moldejazz, Teatret Vårt og Bjørnsonfestivalen, i tillegg til Molde bibliotek og Kunstnersenteret Møre og Romsdal.
Arkitektur
En vandring fra øst mot vest rent arkitektonisk grovt sett er en vandring gjennom tidsepoker. Helt i øst finner man patrisiergården Moldegård fra tiden rundt byens grunnleggelse, men dette er unntaket. Hele byen er preget av mer moderne arkitektur. Sentrums østlige del ble ødelagt av bybrannen i 1916 og har innslag av jugendstil, men mer karakteristisk er mengden funkisbygninger, både villaer, leilighetskomplekser og bygårder.
Storgata med sidegater, byens mest sentrale område, ble ødelagt av den tyske bombingen i april 1940, og er preget av en enkel gjenreisingsarkitektur med store bygårder langs brede gater. Et par markante unntak fra denne byggestilen finnes dog. Prisbelønte Molde rådhus i stein og glass fra 1966, tegnet av arkitektene Cappelen og Rodahl, og monumentale Molde domkirke fra 1957, tegnet av Finn Bryn.
Fra Storkaia og Alexandra hotell ved den vestlige enden av Storgata og vestover, preges byen av moderne arkitektur, i stor grad utført av Kjell Kosberg. De mest fremtredende bygningene i dette området er Seilet hotell, Bjørnsonhuset og Molde stadion, men blant disse ligger også flere andre, men mindre fremtredende, bygninger i samme stil.
I sentrums øvre, det vil si nordre, område, kan man finne litt av hvert. Dette området preges av boligbebyggelse, og mye av det har overlevd både bybrann og krig. I området rundt Parkvegen finner man flere jobbetidsvillaer med store hageanlegg, den mest markante er fra 1918 og kjent som «Châteauet». Hovedbygningen ved Molde videregående skole («Gymnaset») er et prakteksemplar på klassisk empirestil, og det gamle rådhuset det samme. Empirestilen er også godt representert langs Fannestranda øst for sentrum, blant annet med empiregårdene Tøndergård og den tidligere amtmannsgården Nøisomhed fra 1798.
Store deler av Moldes sentrum er omfattet av NB!-registeret, Riksantikvarens liste over bymiljøer i Norge som har nasjonal kulturhistorisk verneinteresse.
Sport
Molde Fotballklubb spiller sine hjemmekamper på et av Moldes landemerker, Aker Stadion, og har i mange år hevdet seg helt i norgestoppen. I 1999 kvalifiserte klubben seg til Mesterligaen, men ble slått ut i gruppespillet. I 1994, 2005, 2013, 2014 og 2021/2022 ble Molde cupmester. I 2011, 2012, 2014, 2019 og 2022 ble Molde seriemester. I 2015 hevdet klubben seg i Europa Leauge og vant gruppe A med 11 poeng foran Fenerbache med sine 9, og kvalifiserte seg dermed til 16-delsfinalen hvor de røk ut mot Sevilla.
Molde Undervannsklubb har i flere år vært blant landets og Europas desidert beste i undervannsrugby. Molde Håndballklubb, Stian Vatnes moderklubb, har etablert seg i damenes toppdivisjon. Molde Bordtennisklubb har også vært oppom toppdivisjonen en periode på slutten av 1990-årene. Andre større sportsklubber inkluderer Sportsklubben Træff og Sportsklubben Rival, moderklubb til blant andre Andrine Flemmen og Birgitte Sættem.
Grunnkretser i Naustdal kommune
Grunnkretser i Naustdal kommune er delområder og grunnkretser som seksjonerer Naustdal kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Molde
Sport
Molde og omegn idrettsforening (MOI) har gjentatte ganger arrangert norgesmesterskap i skiidrett, både i nordiske og alpine grener, senest norgesmesterskapet i 2003. Skihopperen Johan Remen Evensen, som i 2011 satte verdensrekord i skiflyging, er blant utøverne som representerer MOI.
Tusenårssted
Kommunens tusenårssted var rådhustaket, inkludert området vest for domkirka, rådhusplassen og torget med kaifront sett under ett. Dette er en samlingsplass for mange ulike publikumsarrangementer.
Rådhusplassen brukes til en rekke ulike arrangementer, som forestillinger, konserter, taler og markeringer. Spesielt under jazzfestivalen blir tusenårsstedet hyppig brukt, med utescene utenfor rådhuset. På plassen står statuen «Rosepiken» av Ragnhild Butenschøn; skulpturen ble avduket i 1971.
Torget er byens sentrum og er i daglig bruk. På torget står statuen «Jazzgutten» samt et sjakkbrett i stor skala.
Politikk
Molde kommune ble i 2020 slått sammen med Nesset og Misund til en ny stor kommune med Molde by som sentrum. Torgeir Dahl som hadde vært ordfører i Molde til 2019 fortsatte som ordfører for den nye kommunen.
Styrende organ
Moldes øverste politiske organ er kommunestyret. For tiden har dette 59 representanter. Foruten formannskapet, med 13 medlemmer, går enkelte saker før kommunestyrebehandling gjennom politisk behandling i følgende råd, som kan avgi innstilling til formannskapet eller kommunestyret:
Kommunestyrevalget 2019
Etter sammenslåing av Midsund, Nesset og daværende Molde til Molde kommune.
Kommunestyrevalget 2015
Resultatene gjelder for daværende Molde kommune.
Kommunestyrevalget 2011
Hovedtrekkene i kommunestyrevalget i 2011 i Molde var mye de samme som på landsbasis. Høyre gikk klart frem mens Fremskrittspartiet og Sosialistisk Venstreparti gikk klart tilbake. Arbeiderpartiet gikk, mot landstrenden, noe tilbake, hvilket trolig kan tilskrives partiets løftebrudd rundt Molde sjukehus. Dog ble tilbakegangen langt fra så stor som man kunne frykte, og sammenlignet med kommunestyrevalget i 2007 var tilbakegangen nærmest neglisjerbar. Likevel var dette Arbeiderpartiets dårligste valg i Molde siden andre verdenskrig og sammenlignet med stortingsvalget i 2009 var tilbakegangen formidabel, på hele 15,3 prosentpoeng. Venstre fordoblet sin oppslutning i byen og ble større enn Fremskrittspartiet, noe som trolig har sammenheng med tydelig standpunkt i debatten rundt fortettingsstrategi i byområdet.
Ordningen med direktevalg av ordfører ble trukket imellom valgperiodene, og for første gang siden 1999 ble det dermed forhandlinger rundt ordførervervet i Molde. En allianse bestående av Høyre, Kristelig Folkeparti og Venstre sikret at Høyre beholdt ordførervervet, denne gang ved Torgeir Dahl. Frøydis Austigard fra Venstre fikk varaordførervervet.
Marcell Jansen
Marcell Jansen (født 4. november 1985 i Mönchengladbach) er en tysk fotballeder og tidligere fotballspiller som er styreleder for.
Han spilte venstreback for, , Borussia Mönchengladbach og.
Termitaphididae
Termitaphididae er en familie av insekter som tilhører tegene, en gruppe av nebbmunner. Familien omfatter bare ni kjente, tropiske arter. Denne gruppen lever underjordisk i termitt-reir og har et uvanlig utseende med mange organer sterkt reduserte. Da de ble oppdaget, ble de ikke gjenkjent som teger, men plassert som en slags bladlus. Bortsett fra at de er knyttet til termitter, er ingenting kjent om biologien.
Utseende
Svært små (2 – 3 mm), flate teger. Kroppen er sterkt modifisert og fasettøyne, punktøyne og vinger mangler fullstendig. Sett ovenfra kan de minne om små skrukketroll, men ingen ekstremiteter er synlige ovenfra. Beina er ganske korte og ikke synlige ovenfra. Kroppen er kledt med korte, tykke børster. Sugesnabelen har lange, opprullede stiletter. Antennene er korte og knebøyde, og består av fire ledd, det ytterste noe forstørret.
Levevis
Familien lever bare under bakken i termittreir, og de ser ut til å være lyssky. Man vet ikke hva de lever av, men formen på munndelene kan antyde at de er soppspisere, kanskje lever de på sopp som vokser i termittenes gallerier.
Kjent fra fossiler
To fossile arter er beskrevet fra rav som stammer fra miocen-tiden, én fra Mexico og én fra Den dominikanske republikk.
Systematisk inndeling / europeiske arter
Et latinsk familienavn ender med ...idae, og et navn på en overfamilie på ...oidea.
Luohe kullkraftverk
Luohe kullkraftverk er et kullkraftverk i byen Luohe i provinsen Henan i det nordlig-sentrale Kina. Det har en installert produksjonskapasitet på 600–660 MW, fordelt på to like store enheter. Anlegget stod ferdig i 2009. Det er konkrete planer om utvidelse med ytterligere 2 x 600 MW, men utbygging er (2012) ikke startet.
Air Greenlands destinasjoner
Air Greenlands destinasjoner:
McMahonlinjen
McMahonlinjen er den grenselinje mellom Tibet og India som ble trukket under Simlakonferansen i 1914 mellom det britiske kolonialstyre i India og Tibet. Den løper fra Bhutan og østover til der Brahmaputra krysser mellom landene. Grensen ble trukket året etter at Tibet hadde erklært sin uavhengighet. Verken uavhengighetserklæringen eller grensedragningen ble godtatt av kinesiske myndigheter.
MacMahonlinjen er de facto-grensen mellom India og kinesisk Tibet.
Hornelen
Hornelen (860 moh.) er et fjell på øya Bremangerlandet i Bremanger kommune i Vestland. Det er den høyeste sjøklippen i Europa. Litt lenger inn på øya ligger Svartevassegga (889 moh.) som er det høyeste punktet på øya.
I Olav Tryggvasons saga kalles fjellet Smalsarhorn. Olav Tryggvason klatret angivelig til topps og festet skjoldet sitt der. En annen gang skal han ha båret ned igjen en hirdmann som hadde gått seg fast deroppe. Mange sagn knyttes til dette fjellet, og ifølge noen av disse er det en samlingsplass for hekser både jonsokaften og julaften.
Hornelen er et sentralt landemerke i ytre Nordfjord, og ble tidligere nyttet for navigasjon for skip som reiste forbi.
Hornelen består av sandstein fra devontiden. Lignende rester etter avsetninger finnes også ved Fensfjorden, Solund, Kvamhesten og Håsteinen. Tilsammen utgjør disse geologiske feltene, Devonfeltene på Vestlandet, en viktig del av Norges geologi.
I lyrikk
Anders Sørensen Vedel tok med balladen «Heilag Olav og trolla» i sin folkevisebok fra 1591. Olav Tryggvason er blitt til Olav Haraldsson som kommer seilende til fjellet «Hornelummer», dvs. Hornelen, der trollet Smalser ikke vil la kong Olav sprenge seg gjennom fjellet, men manes til stein av Hellig-Olav: Sig, du Mand med dit hvide Skjæg, hvi splitter du saa min Klippevæg? Stat, Trold, nu evig der i Sten, saa gjør du ei nogen Mand mer Mén!
Da landskapsbeskrivende lyrikk kom på moten, hentet dikterne rundt Det norske Selskab stoff fra hjemlandet. Her hadde de et fortrinn fremfor danskene, ut fra datidens smak for vill og urørt natur. Peter Harboe Frimann (1752-1839) sendte i 1776 inn et dikt om Hornelen til en konkurranse utlyst av Det smagende Selskab om et dikt fra et sted «i de danske Stater, som ved sin Yndighed eller/og ved sin Skræksomhed giør sig mærkværdigt». Peter Frimann lånte fra Peder Syvs kjempevise som hadde gjenopptrykt visen Vedel hadde tatt med om Hornelen, og beskrev «en skiøn Uorden»: Mod Midnat hen, paa Ørnens fæle Spor min Muse sig blandt steile Fielde svinger. J.S. Welhaven anså Peter Frimanns dikt «Horneelen, et Bierg nordenfields i Norge» som «det bedste Arbeide i denne Digtart, som vort Sprogs Literatur i det 18de Aarhundrede har at opvise». Men broren Claus Frimann var den som vant - også han skrev et dikt om Hornelen, men han skildret det annerledes. Vel utmalte han Hornelens «Fælhed» og anropte mørkets makter om hjelp. Men han la også vekt på Hornelens nytteverdi som landemerke for fiskere og sjøfolk langt til havs, og som bondens ur: Han til Hornelens seer, og Solen paa dens Isser om Tiden bedre ham end konstigt Uhr forvisser.
Jakob Sande beskrev Hornelen slik: Djevlesvart, vill som en trollkatedral, sundriven, morken og grå. Havet marmar med sukk og skval, hyler åt Satan ein kald koral når nordvesten bryter på.
Xiagang kullkraftverk
Xiagang kullkraftverk er et kullkraftverk i provinsen Jiangsu i det østlige Kina. Det har en installert produksjonskapasitet på 1.100 MW. Anlegget ble påbegynt i 2001 og stod ferdig i 2009. Operatør og eier er selskapet Jiangsu Solong Power Co.
Hornelen
I lyrikk
Arnulf Øverland ordla seg slik: Skaperen reiste et trossig fjell i det øde hav. Han dekket med skoger det østlige hell; mot vest ble det grått av lav.
.at
.at er Østerrikes nasjonale toppnivådomene (ccTLD) for Internett. Det administreres av NIC.AT.
Registrering
Registrering under toppnivådomenet .at kan skje på tredje nivå, under et antall kategoriserte subdomener på andre nivå. Disse er:
Det er imidlertid også mulig å registrere, uten restriksjoner, direkte på andre nivå.
Den lakoniske krig
Den romersk-spartanske krig eller lakoniske krig (195 f.Kr.) var en konflikt mellom den greske bystaten Sparta og en koalisjon bestående av Roma, det akhaiske forbund, Pergamon, Rhodos og Kongeriket Makedonia.
.at
Domenehacking
Gitt antallet engelske ord som slutter på -at, så gir dette sammen med .at-domenets tilgang på registrering uten restriksjoner direkte på andre nivå mange muligheter for domenehacking. bo.at er et eksempel på dette. Domenehacking som betrakter «at» som et ord i seg selv (så som arrive.at) er også utbredt.
Eksterne lenker
סיומת אינטרנט Toppdomän
Seifhennersdorf
Seifhennersdorf er en by og en kommune i Oberlausitz i den sørlige delen av Landkreis Görlitz i Direktionsbezirk Dresden i Fristaten Sachsen. Byen har 4 371 innbyggere (31. desember 2008).
Den lakoniske krig
Som et resultat av krigen mistet Sparta sin posisjon som den dominerende makten i Hellas. Alle påfølgende forsøk fra Spartas side på å rette opp de tapene byen hadde lidd feilet, og Nabis, den siste herskeren, ble til slutt myrdet. Like etterpå ble Sparta, mot sin vilje, også medlem av det arkhaiske forbund, og bystatens århundrelange politiske uavhengighet var slutt.
Seifhennersdorf
Seifhennersdorf var en by i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har byen vært en del av Landkreis Görlitz.
Harald Beyer
Oppvekst og familie
Beyer var født i Bergen og sønn av bokhandler Freydar Dekke Høegh von Krogh Beyer (1864–1933) og hans tyskfødte kone Flora Charlotte Müller (1862–1912). Han var barnebarn av bokbinder Fredrik Beyer (1827–1903). Han giftet seg med Eidis Johannessen i 1919, og var far til litteraturprofessor Edvard Beyer.
Karriere
Beyer tok eksamen artium ved Bergen katedralskole i 1910, og tok sin første grad ved universitetet i 1917, i språkhistorie. Han ble tildelt Hartvig Lassens gullmedalje for sin avhandling Henrik Wergeland og Henrich Steffens i 1919. Han ble dr.philos. i 1924 med avhandlingen Søren Kierkegaard og Norge. Han var gymnaslærer i 34 år, først i Haugesund fra 1917 og senere ved Bergen katedralskole fra 1922, men unntak for et år ved universitetet i Hamburg fra 1930 til 1931. I sin tid som lærer var han litteraturanmelder for Bergens Tidende og skrev om lag 1.600 artikler. Et utvalg av hans artikler ble utgitt i boka ''Fra Holberg til Hamsun. Skrevet og talt (1934) og i de posthume memoarene Norsk og fremmed. Artikler i utvalg'' (1961). Han skrev flere bøker, blant annet Norwegische Literatur (1927), Norsk litteraturhistorie til orientering og selvstudium (1933) og ''Henrik Wergeland. Thi Frihed er Himmelens Sag'' (1946). Han holdt også mange radioforedrag for NRK.
Etter Ossietzky-saken holdt Beyer et kritisk radioforedrag om Knut Hamsuns holdning til saken, og ble av Fritt Folk karakterisert som en «ytterst unorsk person». Ved utgivelsen av sin Kierkegaard-bok i 1942 ble Beyer skarpt kritisert av både Fritt Folk og Aftenposten for å ha strøket ett av Kierkegaards nedsettende utsagn om jøder. Finn Halvorsen undret på om Beyer ville spare jødene ved å stryke sitatet, mens Hamsun feilaktig var overbevist om at Beyer selv var jøde.
Beyer ble utnevnt til professor i europeisk litteratur ved det nyopprettede Universitetet i Bergen i 1951. Hans bok Norsk litteraturhistorie fra 1952 var den meste brukte læreboka ved norske universiteter fra midten av 1950-årene og helt fram til midten av 1990-årene. Den ble også utgitt i USA. Verket Nietzsche og Norden (i to bind) kom i 1958 og 1959.
Beyer var medlem av Det Norske Videnskaps-Akademi fra 1946. I Bergen var han styreleder for Den Nationale Scene og preses i Selskapet til Videnskapenes Fremme. Han var i tillegg varamedlem i Språkrådet, som representant for Riksmålsbrukerne. Han døde i Bergen i juli 1960. Festskriftet som var planlagt til hans 70-årsdag, ble i stedet utgitt som en minnebok med tittelen Norsk og fremmed.
Park Won-soon
Park Won-soon (født 26. mars 1956 i Changnyeong i Sør-Gyeongsang, død 9. juli 2020 i Seoul ) var en sørkoreansk advokat og liberal politiker.
Utdanning
Park var ett av syv barn i en fattig familie som bodde på landet. Han gikk på et elitegymnas i hovedstaden Seoul og etterpå begynte han på Seoul nasjonale universitet, landets mest prestisjetunge universitet. På grunn av at han hadde deltatt i protestaksjoner mot militærregjeringen til Park Chung-hee, ble han fengslet i fire måneder og utvist fra universitetet. Etter fengselsoppholdet studerte han historie ved Dankook-universitetet i Seoul og senere tok han avgangseksamen i internasjonal rett ved London School of Economics og i statsvitenskap ved University of London.
Politiker
Han ble den 26. oktober 2011 valgt til borgermester i Seoul. Han stilte som uavhengig kandidat, men med støtte fra opposisjonspartiene i landets parlament, Det demokratiske partiet og Demokratisk arbeiderparti.
Valget ble ansett som et stort nederlag for det regjerende konservative partiet Det store nasjonalpartiet. Partiets senere kandidat til presidentvalget i 2012, Park Geun-hye, hadde åpent støttet partiets kandidat, Na Kyung-won. En av opposisjonens mulige presidentkandidater, IT-gründeren Ahn Cheol-soo, støttet Park Won-soon. Det demokratiske partiet støttet Park Won-soon ettersom en ikke klarte å nominere en kandidat fra eget parti. Park kunne dessuten enklere selges inn som uavhengig, ettersom han ikke var medlem i noe parti.
I forkant av parlamentsvalget i Sør-Korea i april 2012 meldte Park seg inn i opposisjonspartiet Det demokratiske enhetspartiet.
Park ble gjenvalgt som borgermester i Seoul i juni 2014 og i juni 2020.
Aktivisme
Park var en av grunnleggerne til Chamyeoyeondae (engelsk: People's Solidarity for Participatory Democracy), en ikke-statlig organisasjon som fremmer demokrati og menneskerettigheter i Sør-Korea.
Han var også kjent for å ha vært en advokatene til en kvinnelig student som vant landets første sextrakaseringssak- mot en politimann i Bucheon i 1986.
Død
Park ble funnet død på Bugakberget i Seoul 9. juli 2020.
Emmet County (Michigan)
Emmet County er et fylke i den amerikanske delstaten Michigan. Det ligger nord på den sørlige halvøya ved Michigansjøen og grenser mot Mackinac County i nord, Cheboygan County i øst og mot Charlevoix County i sør.
Emmet Countys totale areal er 2 285 km² hvorav 1 703 km² er vann. I 2000 hadde fylket 31 437 innbyggere og administrasjonssenteret ligger i byen Petoskey.
Fylket ble grunnlagt i 1840 av land fra Mackinac County og het Tonedagana County frem til 1843 da det fikk sitt nåværende navn. Det har fått sitt navn etter den irske patrioten Robert Emmet som ble drept ved hengning i Dublin 23 år gammel.
José Boiteux
José Boiteux er en kommune i delstaten Santa Catarina i sørregionen av Brasil.
Gevær
Gevær (børse, eller dansk, bøsse), er et tohånds skytevåpen med langt løp beregnet for langholdsskyting (for eksempel over 100 meter). Et gevær kan enten ha glattborret løp (for eksempel haglegevær), riflet løp (for eksempel riflegevær) eller begge deler (for eksempel kombivåpen).
Opprinnelse
Ordet gevær kommer av det tyske ordet «gewehr» i betydningen verge, en betegnelse på et våpen brukt av den enkelte soldat. Betegnelsen indikerte ikke hvilken våpentype. Tidligere kan man ha ment «sidegevær», som kårde, sabel og lignende eller «kortgevær». De første håndholdte kanoner som var opprinnelsen for arkebusen begynte å dukke opp allerede på 1200-tallet. Fra midten av 1400-tallet ble disse utformet slik at vi nå kan kalle disse de første geværer; med tenningslås, kolbe og løp. De ble brukt frem til begynnelsen av 1600-tallet. Den ble erstattet av musketten som ble brukt fra 1500-tallet og frem til de ble erstattet av riflen på midten av 1800-tallet.
Rifle er et gevær der løpet har inndreid rifling i spiralmønster på innsiden. Dette får prosjektilet til å rotere, noe som bedrer presisjonen.
Gevær i Norge
Det vites ikke sikkert når gevær første gang ble avfyrt i Norge, men vi vet at gevær var blant våpnene da sjørøveren Bartolomeus Voet plyndret Bergen i 1429.
Det mest kjente norske geværet er Krag-Jørgensen M/1894, som var standardgevær i det norske forsvar fra 1894 frem til andre verdenskrig. Forløperen var Jarmann M/1884, som også var norsk.
Typer
Man har idag disse typer gevær:
Maskinpistol regnes ikke som et gevær, heller ikke en pistol, men en egen klasse imellom disse.
Bruk
Gevær brukes til jakt, skytesport og militært bruk. Til jakt og sportsskyting brukes repetergevær eller halvautomatisk gevær, fordi helautomatiske skytevåpen er forbudt til alt annet enn militært bruk. Halvautomatiske gevær med militært utseende er også forbudt til jakt, ifølge våpenloven.
Bilbombene i London juni 2007
Bilbombene i London juni 2007 refererer til to bilbomber som ble funnet i City of Westminster i London den 29. juni. Begge bomber ble detonert i kontrollerte eksplosjoner, og det ble ingen skader på personer eller bygninger.
Den første bomben ble oppdaget ca. kl. 01.25 lokal tid da ambulansepersonale ankom nattklubben Tiger Tiger i Haymarket for å hente en mann som hadde falt der. De så at det røk eller dampet fra noe i en parkert Mercedes, og meldte fra til politiet. Det viste seg at de hadde sett bensindamp. Omkring kl. 04.00 lokal tid ble det rapportert at det hadde blitt funnet to store gassbeholdere og et betydelig antall spiker i bilen.
Den andre bomben ble funnet i en blå Mercedes i Cockspur Street, like i nærheten av den første. Den ble ikke oppdaget før bilen hadde blitt tauet vekk, ettersom den var feilparkert.
Den første bomben
En lys grønn Mercedes-Benz 300E på Haymarket skal ha inneholdt 60 liter bensin, gassbeholdere og takspiker. Politiet rapporterte at funnene skulle analyseres av rettsmedisinere. Uten å fortelle hvor mye gass det dreide seg om, bekreftet de at det var nok til å forårsake «alvorlig skade eller tap av liv». Ifølge Sky News dreide det seg om propantanker av en type som brukes til terrassevarmere.
Den andre bomben
Den andre bomben ble funnet i en blå Mercedes-Benz 280E som antas å ha blitt forlatt i samme område på omtrent samme tid. Den var feilparkert i Cockspur Street, og fikk en parkeringsbot omkring 02.30 lokal tid. Omkring 03.30 ble den tauet inn til Park Lane, hvor den ble plassert i en underjordisk garasje. Staben kjente bensinlukt, og etter å ha hørt om den første bomben tilkalte de politiet.
Mistenkte
Amerikanske tjenestemenn fortalte NBC News at tre menn, angivelig fra Birmingham, hadde blitt identifisert. Kanalen fortalte videre at én av de tre kunne være en kjenning av Dhiren Barot, en indisk konvertitt til islam som ble dømt til fengsel på livstid i 2006 for å ha planlagt å fylle limousiner med eksplosiver av en type som ligner de som ble funnet i London, og parkere dem i garasjer under hoteller og kontorbygninger. Bharot beskrives av politiet som en sentral person i Al-Qaida, som også skal ha planlagt angrep i USA.
Etterspill
En talsperson for Pride London uttalte at ruten for deres parade 30. juni ville forbli uendret, men at det ble tatt ekstra sikkerhetshensyn, som å fjerne søplekasser langs ruten. Politiet tror ikke at bombene var ment å ramme dette arrangementet.
For de fleste fungerte byen som normalt. De fleste barer og klubber var åpne på kvelden. Borgermester Ken Livingstone oppfordret samfunnet til å stå sammen mot terrorisme.
Sikkerheten på Wimbledonturneringen ble styrket.
Glasgowangrepet
Som følge av dette ble beredskapsnivået i Storbritannia hevet til høyeste nivå, idet man fryktet et større angrep. Den 4. juli ble beredskapsnivået senket til nest høyeste nivå igjen.
Fugu kullkraftverk
Fugu kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 1 800 MW. Anlegget stod ferdig i 2008.
Induktans
Induktans eller induktivitet er en egenskap med elektrisk ledere som innebærer at det dannes en indusert elektromotorisk spenning (EMS) i dem, og i andre nærliggende ledere, når de utsettes for en varierende elektrisk strøm. Når dette skjer i lederen selv kalles det induktans, eller selvinduksjon, og om det også skjer i en nærliggende leder kalles det gjensidig induktans eller gjensidig induksjon. Induktans har måleenheten henry og er et fenomen nært knyttet til elektromagnetisk induksjon.
I alle elektriske ledere vil det oppstå induktans, men styrken av induktansen kan betraktelig økes om en leder vikles opp som en spole, også kalt solenoide. I en spole ligger vindingene (omdreiningene) tett inn mot hverandre og er elektrisk isolert fra hverandre. Ofte lages spoler med koppertråd med et isolasjonsmateriale (lakk) rund. Desto flere vindinger i en spole desto mer øker induktansen. Om spolen lages rundt et jernstykke vil induktansen kunne økes ytterligere. Ofte kalles dette for en jernkjerne, men også andre metaller eller legeringer benyttes. Alle elektriske ledere har som nevnt induktans, og alle elektriske ledere som kommer i nærheten av en annen elektrisk leder vil påvirkes via gjensidig induktans. Denne påvirkningen kan forsterkes med spoler, og spesielt om to eller flere spoler har en felles jernkjerne blir den gjensidige påvirkningen meget stor.
I vekselstrømkretser gir induktans det som kalles for reaktans, eller vekselstrømsmotstand. Denne motstanden kommer i tillegg til den ohmske motstanden (resistansen). Størrelsen av reaktansen er bestemt av frekvensen i kraftsystemet (ofte 50 eller 60 Hz) og induktansen. Reaktans fører på samme måte som ohmsk motstand til spenningsfall i en elektrisk krets, kjent som impedans.
Selvinduktans
der \Phi_B er magnetisk fluks, \mathcal{P} er permeansen til rommet rundt spolen, N er antallet vindinger i spolen og i er strømmen. Her benyttes liten bokstav for strømmen for å indikere at den kan være varierende med tiden. Permeansen er en størrelse som både er avhengig av de fysiske dimensjoner av spolen og permeabiliteten. Denne er avhengig av stoffet i spolen, og for luft og de aller fleste stoffer vil det være et lineært forhold mellom fluks og strøm. Derimot for jern, nikkel og kobolt vil permeabiliteten være avhengig av fluksen, med andre orde er det ikke en lineær sammenheng.
Om strømmen i en leder endrer størrelse vil magnetfeltet endres. Når strømmen øker, minker eller skifter retning, vil magnetfeltet gjøre det samme. Når et magnetfelt endrer styrke blir det i henholdt til Faradays induksjonslov indusert en spenning. Ved en slik induksjon kalles denne er elektromotorisk spenning (EMS). I en strømførende leder vil det fra før være et spenningsfall på grunn av motstanden som er gitt av Ohms lov, men om strømmen endres vil det altså oppstå en spenning i tillegg til denne. Siden denne oppstår inne i lederen, kalles den selvinduksjon.
Den selvinduserte spenningen (EMS) vil i henhold til Lenz' lov ha en retning slik at den motvirker sin årsak, altså endring av strømmen i lederen. Om strømmen i lederen øker vil det oppstå en økt magnetisk fluks som induserer en EMS som driver en strøm i motsatt retning av den opprinnelige strømmen. Motsatt vil det om strømmen reduseres bli en reduksjon av magnetfeltet, dette fører til induksjon av en EMS som har en retning slik at den induserte strømmen forsøker å forhindre den opprinnelige strømreduksjonen. Induksjon er altså et fenomen som i sin natur forsøker å opprettholde status quo.